AJAKOHAST OTSE TAEVAST
Tere kõigile!
Vaatate saadet "Ajakohast otse taevast"
ja me oleme rõõmsad selle üle, et suvi on lõpuks käes.
Kuid me oleme veelgi rõõmsamad selle üle, et Jumal on hea Jumal
ja Ta soovib, et sul läheks igal moel hästi.
Kas pole nii? - On.
Ta soovib meile parimat.
Just, kuid sa ei öelnud,
et veelgi parem uudis on see, et kool on läbi saanud
või kohe, kohe lõppemas.
Vähemalt paljude jaoks.
Kuid see on tõsi, et Jumal on hea.
Ja Ta soovib meilegi kõike head.
Ta on meie poolt
ja kui Jumal on meie poolt, ei saa keegi ega miski olla meie vastu.
Mitte miski.
Kristlikku õpetusse on tulnud sisse üks viga või vale arusaam,
kus arvatakse,
et Jumal on kui ühel kaalukausil ja saatan teisel
ja siis nad otsekui võistlevad omavahel,
et näha, kumb on tugevam?
Kuid siinkohal tuleb meeles pidada,
et saatan pole kunagi olnud võrdväärne Jumalaga.
Mitte kunagi. Isegi mitte siis, kui ta veel taevas oli
olles üks peainglitest.
Kuid siis ta hakkas mässama, kuna tahtis tõusta kõrgemale Jumalast
mistõttu Jumal viskas ta taevast välja.
Kuid me peame mõistma,
et inglid pole Jumalaga samaväärsel tasandil.
Nad on Jumalast madalamal positsioonil
ja seda isegi selliselt, et nad on pandud meid teenima.
Nii et, saatan polnud võrdväärne ei taevas olles ega sealt välja visatuna
Rääkimata sellest, kui Jeesus läks alla surmavalda
ja lömastas mao pea,
kuulutades oma võitu ja väge kuradi üle.
Nii pole kuradil Jumalaga seoses midagi öelda
ja kui Jumal on meie poolt, siis kes saaks olla meie vastu?
Ja kui veel mõelda sellele, et me oleme Jumala lapsed.
See on ikka midagi täiega suurt!
Tõsiselt.
Seda on vahel raske mõista, et me tõesti oleme Jumala lapsed,
tänu millele meil on ka erinevad õigused ja meelevald.
Kui meil on lapsed, siis nad on osa meist -
nad on sündinud meist.
Isa ja ema on nad koos loonud
ja seetõttu on ka lapsed oma vanemate nägu.
Ühtlasi hakkavad nad ka käituma, mõtlema ja rääkima
oma vanemate sarnaselt.
Kuid samas nad pole meie,
vaid nad on ikka omaette täisväärtuslikud indiviidid.
Nii ka meie Jumala lastena.
Me pole Jumal,
kuid samas tundub, et kui lapselapsed tulevad koju
ja õpivad tundma oma vanavanemaid,
siis nad mõistavad, et neil on teatud suhe ja teatud õigused
ja selleks kulub ikka päris palju aega,
enne kui vanavanemad millegi peale pahandaks.
Nad teavad, kes nad on.
Nõnda peame meiegi teadma, et me oleme Jumala lapsed
ja et Tema Vaim elab meie sees,
tunnistades ühes meie vaimuga, et me oleme Jumala lapsed.
Me hüüame: "Abba, Isa!",
mis tähendab, et me teekond Isani on väga lühike.
Mäletad, kuidas öeldakse: "Sõna on su ligi,
see on su südames ja suus."
Nii et, Sõna on su lähedal.
Mis see Sõna aga on?
"Alguses oli Sõna" öeldakse Johannese 1. peatükis.
"Alguses oli Sõna ja Sõna oli Jumala juures
ja Sõna oli Jumal."
Nii et, Jumalat ja Sõna ei saa üksteisest lahutada.
Jumal on ilmutanud end oma Sõna läbi,
kinkides meile oma armastuskirja nii Vana kui Uue Testamendi näol.
See räägib meile Jumala armastusloost.
Ta armastab meid.
Ta armastab sind ja soovib sulle head, et sul kõik hästi läheks.
Ta tahab aidata sind, kui oled raskustes.
Psalmides 91 on öeldud, et me hoiame Temast kinni.
Me hoiame Temast kinni ja seetõttu Ta ka päästab meid.
Jumal käsib oma ingleid hoida, kaitsta ja kanda meid,
nii et me ei lööks oma jalgagi ühegi kivi vastu.
Kuid mäletad sa, millega Psalmid 91 lõppeb?
No ütle sa.
Seal on öeldud, et Ta täidab meid pika eaga
ja laseb meil näha oma päästet.
See pika eaga täitmine on ju midagi igati positiivset.
Jumal tahab, et elaksid ja et sul läheks kõik hästi.
Jah, me teame, et elus võib juhtuda nii mõndagi
ja inimese elu ei vasta me inimlikele parameetritele.
Kuid küsimus on, kuidas me lühike elu igaviku mõistes välja näeb,
kui keegi peaks enneaegselt mõnes õnnetuses
või muu olukorra tulemusena surema.
Inimlikult võib tunduda, et see juhtus kõik liiga vara,
kuid kui vaadata neid asju Jumala vaatenurgast, siis...
Olen vahel mõelnud, et kui jõuame kord igavikku,
kus meid ootavad ees inimesed,
kes on seal olnud kas vähem või kauem.
Sest me peame ka mõistma seda,
et nõnda nagu uusi inimesi saab pidevalt usklikuks,
nõnda lahkub ka usklikke, pidevalt maisest elust,
kellest osad on ehk alles äsja taevasse jõudnud.
Huvitav, kuidas nad seal seda kogevad?
Kas taevas on ka nö algajaid, kes on sinna alles jõudnud
ega tunne ega tea veel, kuidas kõik seal käib?
Või on nad näiteks liitunud mõne ülistus- või teenimistiimiga,
omades sealseid hoiakuid Jumala ja Jeesuse suhtes?
Kas nad kogevad, et see kõik on otsekui juba pikka aega kestnud,
või tunnevad nad seal end kui uustulnukatena?
Ma ei usu, et seal kehtiks aeg sellisel kujul nagu meil
või et nad üldse mõtleks selle peale.
Seda muidugi. Kella seal muidugi pole.
Ei mingit stressamist enam.
Sul võib olla kui uhke kell tahes - taevasse see sinuga ei jõua.
Kuid Jumal võtab meid seal vastu,
olles valmistanud meid selleks juba siin maa peal.
Nii et, usklik olla on üks võimas asi.
Tänu Jumalale, et Jeesus tuli meie pärast,
olles teinud ja tegemas head tööd meie heaks ning nimel.
Kuid me mainisime hetk tagasi, et kool on läbi või läbi saamas.
Sõltuvalt koolist on ehk veel mõni päev jäänud.
Tudengid lõpetasid oma õpingud juba mõnda aega tagasi.
Mäletan omast käest, kui tore ja kergendav see kõik oli,
kui kool läbi sai.
Sest kooli käimine pole vaid mingi aja veetmise viis.
Osade jaoks ehk isegi on, kuid kes asja tõsiselt võtavad,
siis see on ikka tõsine asi tõusta igal hommikul vara.
Näen seda me endi lastelaste pealt, kes peavad juba k 8.00 koolis olema.
Ja neil on iga päev päris mitu tundi.
See ei ole lihtsalt niisama.
Samas aga oli kooli lõpupäev midagi väga erilist, kus lauldi jne.
See kuulus suve juurde.
Kuulus tõesti, tähistades ka suve algust.
Täna räägitakse küll sellest,
kas mitte pikendada üht veerandit paari nädala võrra juunis,
et saaks kogu augusti vabaks.
Olen igati selle poolt.
Kuid sa, Pia, lõpetasid ju ka "mõned aastad" tagasi kooli.
Mis tunne see oli käia koolis?
Kooli lõpuga sai läbi üks osa elust ja ootel oli jälle midagi uut.
Just. Seetõttu oleme ka rõõmsad kõigi õpilaste üle,
kes te olete olnud väga tublid
ja teinud kõvat tööd selle kooliaasta jooksul.
Soovime teile mõnusat suvepuhkust.
Mis üliõpilastesse puutub,
siis kaks me enda lapselast lõpetasid samuti ülikooli.
Oleme rõõmsad te kõigi üle ja soovime teile rohkeid õnnistusi.
Peale keskkooli aga tuleb uus etapp,
kus osad teist suunduvad ametikooli mõnda ametit õppima
ja teised jätkavad õpinguid ülikoolis.
Andku Jumal, et saaksime juurde jumalakartlikke inimesi,
kes end harivad.
Üks asi, mida tahaksin öelda sulle, kes sa oled ehk koolist pisut väsinud.
Jah, see pole ka igakord halb võtta vahel akadeemilist puhkust,
kuid ära jäta oma õpinguid lõplikult pooleli.
Omanda siiski mingigi amet või isegi kaks.
Võta selleks mõned aastad, et saada elule kindel põhi alla,
sest sellest on kasu mitmes erivõtmes.
Ära arva, et mis tulema peab, tuleb nagunii,
sest sellistel puhkudel pole eesootav mitte alati positiivne.
Kuid kui suve alguslaulud on lauldud,
on mõne aja pärast taas vaja lipud heisata,
sest me tähistame Soome kaitsejõudude lipupäeva.
Tead sa ka, miks just sel ajal nagu see on?
Tean vägagi hästi.
Ma ise sündisin Mannerheimi 80. sünnipäeval,
nii et, mul on lihtne arvutada.
Kui teate, kui vana ma olen, saate ka välja arvutada,
kui vanaks Mannerheim see aasta saaks.
Mannerheim sündis 4. juunil
ja olles Soome ajaloo üks soositumaid isikuid,
muudeti ta sünnipäev ka lipupäevaks.
Samal päeval toimub ka sõjaväe paraad.
Oleme rõõmsad, et meil on oma sõjavägi,
kelle ülesandeks on kaitsta ja mitte rünnata.
Seetõttu ei lähe me ka vallutama ei Rootsit, Eestit või kedagi teist.
Sõjavägi on meie kaitseks,
kuigi usun, et Lääne poolt pole just eriti suurt ohtu.
Kuid meil on oma kaitsejõud ja sõjavägi, kes on väga tublid
ja kellest on palju kasu noortele meestele
ja tänapäeval ka juba neidudele.
Sest ka neidudel on võimalus minna sõjaväkke.
See on hea omada üht distsiplineerivat aastat oma elus.
Eks me oma põhikasvatuse saa ikka kodust. Loodetavasti.
Ja peale seda tuleb kool, kus õpetajad on meile abiks.
Seejärel aga lähevadki poisid sõjaväkke,
kus tuleb õppida käskudele allumist.
Kui öeldakse: "Vasak pool!",
ei astuta mitte parema jalaga, vaid ikka vasakuga,
asudes marssima.
Kuid samas võib juhtuda ka nii,
et kui ema ja isa on seal lähedal seismas
ja jälgimas seda rügementi, kuhu nende poeg kuulub
ja kus kõik ühes rütmis marsivad,
võib ema öelda korraga isale:
"Vaata, vaid meie poeg on see, kes õiges rütmis astub."
See on hea asi õppida marssima ühes rütmis
ja alluma korraldustele.
Kuid lisaks sõjaväele on meil siis ka veel kaitsejõud.
Muide, politsei on meile samuti kui kaitsejõuks,
kandes hoolt siseasjade eest.
Oleme Jumalale tänulikud nende eest ja õnnistame neid.
Me keegi ei soovi sõda,
vaid soovime hoida alal oma vabaduse,
olles iseseisev maa.
Ja selleks läheb vaja rohkem, kui vaid head sõjaväge.
Ainuüksi headest ohvitseridest ja sõduritest ei piisa.
Otustavateks teguriteks on need samad tegurid,
mis olid ka sõja ajal 1939 - 1944. a.
Need olid rasked ajad ja me avaldame austust kõigile,
kes sellest ajast läbi läksid ja kannatasid.
Paljud lapsed kaotasid sõjas oma isa.
Kuid samas polnud küsimus vaid nende sõdurite kaitsevõimes
või sõdimisvõimes,
mis lahenduse ja võidu tõid.
Usun, et mõjuvaks teguriks oli ka tõsiasi,
et kirikud olid palvetajatest tulvil.
Inimesed palusid, palusid ja palusid.
Piibliski on üks mõte, mis ütleb:
"Kuidas saaksingi õpetada sind paluma,
kui mitte hädaaegade kaudu?"
Vahel tõesti tundub nii ja seetõttu ka paluti palju.
Lisaks sellele ei läkitanud Soome juhid -
Mannerheim ja osad teised,
Soome juute Hitleri gaasikambritesse.
Usun, et see otsus - isegi, et teatud eranditega,
on olnud õnnistuseks me maale.
Sest Jumal ei saa eirata omaenda tõotust,
et kes õnnistab Aabrahami sugu, saab ka ise õnnistatud.
Nii et, tänu Jumalale lipupäeva eest 4. juunil.
Mis aga mu sünnipäeva puutub, siis me tähistame seda topelt,
sest nii mina, kui ka me lapselaps Emily
oleme mõlemad sündinud 4. juunil.
Nii et, mina ja Emily tähistame seda üheskoos.
Kuid kuidas oleks, kui loeksime nüüd ka pisut Piiblit?
Oled ehk harjunud sellega,
et me õpetame hästi palju Uue Testamendi põhjal,
samas kui me usume, et kogu Piibel on Jumala Sõna.
Nii Vana kui Uus Testament.
Me usume, et nii Vanas kui Uues Testamendis olev Jumal
on üks ja see sama.
Seetõttu ei lähe me kunagi kaasa mõttega,
et Vana Testament pole enam meie teema.
Jah, meil on täna Jumalaga uus ja parem leping,
kuid Vana Testament ja vana leping kätkevad endas ka palju julgustust
ja ka toidust me teekonnale.
Nii et, me elu oleks väga tühi, kui me ei saaks lugeda Psalme
või teisigi kohti, mis on täis tarkust, väge ja eeskuju,
viidates üheskoos vaid ühele ja ainsale isikule,
kelleks on Jeesus.
Jeesus, kes tuli otsima ja päästma neid, kes on kadunud.
Nii tahan täna lugeda 1. Moosese raamatust.
1. Moosese raamat räägib Aabrahamist
ja ka Jaakobist, kes muutis oma nime Iisraeliks,
mis tähendab Jumala võitlejat.
Seal on ka juttu Jaakobi poegadest jne.
Tahangi kaasata sind just sellesse loosse,
sest see kõik räägib sellest,
kuidas Jumal kandis juba tol ajal oma laste eest hoolt.
Nad nägid nii näljahäda kui mitmeid muidki olukordi,
mis paralleelselt aset leidsid.
Ja üks selline olukord oli Joosepi sünd.
Joosepi sünd.
Taavet on ehk Piibli põhjal tuntum mees,
kuid ka Joosep tõuseb üsnagi tugevalt esile.
Joosep, kes nägi unes, kuidas päike muutus ja palju muud.
Me tunneme Joosepit mingil määral.
Teame, et tal oli 11 venda, kes ei talunud seda,
et Joosep oli pisut eelistatud seisus.
Nii heitsid nad Joosepi algul kaevu ja müüsid seejärel maha
ning mingi hetk jõudis ta ka vangi.
Jumal oli sellest kõigest siiski teadlik.
Siis aga tabas Kaananimaad nälg.
Joosep oli Egiptuses,
kellest läbi mitmete elu keerdkäikude sai Jumala abiga vaarao abiline.
Vaarao kutsus ja ülendas teda selliselt,
et temast sai Egiptuse peaminister.
Peaministrina oli tal ka tarkust, kuidas näljaajaga toime tulla,
nii et rahvas sai siiski söönuks.
Jumal kasutas teda imelistel viisidel.
Nii juhtus ka, et ta isa Jaakob, kes oli saanud sõnumi,
et ta poeg Joosep on juba ammu surnud
tänu metslooma saagiks langemisele,
kuuleb korraga, et Egiptuses on vilja.
Nii palus ta oma 11'l pojal sõita Egiptusesse vilja ostma,
et ka nemad võiks ellu jääda.
Nii nad tegidki, tulles tagasi koos viljaga.
Mingi aja pärast läksid nad uuesti Egiptusesse
ja see oli kord, kus Joosep nö paljastas end oma vendadele,
öeldes, kes ta tegelikult on.
Nii kohtusid nad oma vennaga, kelle nad ise olid kord hävitanud.
Millest see meile räägib? See räägib meile Jeesusest.
Me kõik oleme teatud moel süüdi selles,
et me patud ja omaenda tahe viisid Jeesuse ristile,
kes suri ja kannatas seal meie eest,
ostes meid vabaks me pattudest ja selle tagajärgedest.
Joosep paljastas end ja saatis oma vennad tagasi koju,
et nad tooks ka isa Jaakobi endaga kaasa,
et kogu nende pere võiks pääseda.
Nad tulidki,
saades endale head kohad,
kus neil oli võimalus maad harida või loomi kasvatada.
Jumal päästis oma rahva, kuid mitte nende endi headuse tõttu,
vaid Tema lepingu tõttu Aabrahamiga, millest Ta ei tagane.
See leping kandus edasi ka Iisakule ja Jaakobile,
sest Jumal ei saanud murda oma sõna
ja seetõttu hakkas Ta ka tegutsema, lastes Iisraeli rahval jääda ellu.
Ja nii me ka teame, et just nimelt nende vendade kaudu
sündis lõpuks ka Jeesus siia maailma.
Nii võime tänada Jeesust Tema armastuse ja headuse eest
läbi aegade.
Nõnda nagu Ta ilmutas seda Joosepi elus,
nõnda on Ta seda ilmutanud ka meie elus.
Ja meie, kes oleme olnud suures näljahädas ja surma piiril,
oleme kuulnud sõnumit, et on olemas üks maa,
kus on palju toidust.
See on Jumala maa ja Jumala riik,
mis tervendab ja täidab me südame
kõigi heade asjadega, mis tulevad otse taevast.
Tahame hetkeks veel paluda koos sinuga
ja kutsuda Jeesuse su ellu.
Sest need, kes igatsevad Tema järele, saavad ka täidetud
kõige sellega, mida Jeesus annab.
Nii et, palume üheskoos ja sa korda Pia järel.
Palume, et Jeesus tuleks su ellu, öeldes:
Jeesus Kristus,
alistun Sulle.
Usun,
et Sa tulid ka minu pärast
otsima ja päästma mind.
Seetõttu ka alistun Sulle ja ütlen:
Jeesus,
olen eksinud.
Nüüd ma mõistan,
et Sina oled minu lootus
ja mu päästja.
Minu ainus pääste.
Seetõttu tunnistan,
et Jeesus on minu Issand
ja mina olen Jumala laps,
järgides Sind oma elupäevade lõpuni.
Aitäh Sulle Jeesus, aamen.
Ole õnnistatud ja võta meiega kindlasti ühendust.
Ühtlasi aga vaata meid järgminegi kord!
Kõike head!
Tahame tänada sind iga annetuse ja palve eest TV7 heaks.
Soovides jätkuvalt toetada TV7 tööd, võid helistada 900 1777 (hind 7 eurot)
või teha pangaülekande, leides me andmed www.tv7.ee
Ole õnnistatud ja aitäh veelkord!
Tõlge: Anne-Ly Raukas